OpenLLM-France/wikimedia huggingface dataset:
# Miquel Guillamón Casanovas

Miquel Guillamón i Casanovas (Olesa de Montserrat, 9 de febrer de 1928) és un poeta català conegut per la seva trajectòria poètica però també artística i com a compositor de sardanes. Va viure la infantesa al carrer de l'Església número 8 i va anar a escola fins als 14 anys, moment que va anar a viure dos anys a una masia de Vilada (Berguedà) fugint de la misèria de la Guerra Civil espanyola. Amb 16 anys va tornar a Olesa de Montserrat com aprenent de fuster a la fàbrica de Ca l'Isart de la mateixa localitat i passant a ser treballador fins que es va jubilar. Va encetar la seva faceta de poeta amb la jubilació, als 53 anys, i porta 40 creant goigs, sardanes i poesies. L'any 2006 va rebre el primer premi dels Jocs Florals i també ha guanyat premis al Concurs de Poesia que organitza l'Associació de Voluntaris d'Olesa (AVO), per l'obra "Record per un company", dedicada a l'historiador olesà Josep Maria Sibina mort el 2016 i que era íntim amic del poeta. El 9 de juny del 2021 se li va fer un acte d’homenatge a la Casa de la Vila.

## Obres
### Poesies

* La meva neta

### Obres escrites per a sardanes

* A l'hereu de Can Tobella
* El Casal d'Olesa
* El nostre poble
* L'Escola d'Arts i Oficis
* L'estació del Nord
* La font d'en Roure
* La plaça de les Fonts
* La premsa nova
* Olesa a Sant Salvador
* Olesa estimada
* Vila d'Abrera

### Obres compostes per a sardanes

* El nostre poble
* La minera olesana
* La premsa nova

### Publicacions editorials

* El meu carrer
* L'aigua. Patrimoni d'Olesa de Montserrat. Itineraris poètics. Volum 1, juntament amb Joan Soler i Gironès i editat per la Comunitat Minera Olesana.
* L'aigua. Patrimoni d'Olesa de Montserrat. Itineraris poètics. Volum 2, juntament amb Joan Soler i Gironès i editat per la Comunitat Minera Olesana.

## Referències

* ↑ «Homenatge al poeta local Miquel Guillamón». Arxivat de l'original el 2021-06-10. [Consulta: 9 juny 2021].
* ↑ «Sardanes i música per a cobla». Arxivat de l'original el 2021-06-10. [Consulta: 10 juny 2021].
* ↑ «Sardanes i música per a cobla». Arxivat de l'original el 2021-06-10. [Consulta: 9 juny 2021].
* ↑ «El nostre poble (Guillamon i Casanovas, Miquel)». [Consulta: 10 juny 2021].
* ↑ «La minera olesana (Guillamon i Casanovas, Miquel)». [Consulta: 10 juny 2021].
* ↑ «La premsa nova (Guillamon i Casanovas, Miquel)». [Consulta: 10 juny 2021].
* 1 2 «Llibres». [Consulta: 10 juny 2021].
* ↑ «Ressenya del llibre». Societat Catalana de Geografia. [Consulta: 10 juny 2021].
# Bosquerola de flancs castanys

La bosquerola de flancs castanys (Setophaga pensylvanica) és un ocell de la família dels parúlids (Parulidae) que cria als boscos poc espessos i zones arbustives des d'Alberta, cap a l'est, a través del sud del Canadà fins Nova Escòcia i cap al sud, per l'est dels Estats Units fins a Geòrgia i nord-oest de Carolina del Sud.

## Referències

* ↑ «Bosquerola de flancs castanys». Cercaterm. TERMCAT, Centre de Terminologia. Rev. 20/01/2023(català)

## Enllaços externs

* http://www.mbr-pwrc.usgs.gov/id/framlst/i6590id.html
* https://www.allaboutbirds.org/guide/Chestnut-sided_Warbler/
* http://vireo.acnatsci.org/search.html?Form=Search&SEARCHBY=Common&KEYWORDS=chestnut-sided+warbler&showwhat=images&AGE=All&SEX=All&ACT=All&Search=Search&VIEW=All&ORIENTATION=All&RESULTS=24
# Guntars Krasts

Guntars Krasts (Riga, 16 d'octubre de 1957) és un polític letó i membre del Parlament Europeu per la circumscripció única de Letònia. Durant la seva carrera política ha ocupat diversos llocs al govern letó com a membre del partit polític TB/LNNK. Va ser ministre d'economia des de desembre de 1995 fins a agost de 1997, primer ministre des d'agost de 1997 fins a novembre de 1998 i primer ministre adjunt de novembre del 1998 al juny de 1999. Krasts va ser membre del Saeima, el parlament letó, des de juny de 1999 fins que el 2004 va ser elegit diputat al Parlament Europeu.

## Institucions europees

Guntars Krasts va ser elegit el 2004 a les eleccions europees com a diputat per Letònia com a membre del partit Per la Pàtria i la Llibertat/LNNK. Krasts formava part del partit polític europeu Aliança per l'Europa de les Nacions. El febrer de 2008 se'n va anar del seu partit, TB/LNNK, però, Krasts no va unir-se a cap altre partit polític. A 31 de març de 2009, el seu perfil del Parlament Europeu no mostrava l'afiliació a cap altre partit.
El 28 de març de 2008, Libertas va donar una conferència de premsa en la qual Krasts va ser nomenat cap de la llista per Libertas a Letònia.

## Vegeu també

* Gabinet Krasts
# Iniistius trivittatus

Iniistius trivittatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a Hong Kong i Taiwan.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E. i A.S. Cornish, 2000. Xyrichtys trivittatus, a new species of razorfish (Perciformes: Labridae) from Hong Kong and Taiwan. Zool. Stud. 39(1):18-22.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lucien Gander

Lucien Gander (Mülhausen, 1884 - 1960) fou un polític alsacià. Treballà com a marxant de productes químics, milità al RPF, amb el que fou escollit senador el 1951-1952 i alcalde de Mülhausen el 1947 fins al 1953. Durant el seu mandat encarregà a l'arquitecte Pierre-Jean Guth el pla de reconstrucció de la ciutat.

## Enllaços externs

* Fitxa i fotografia al Senat Francès Arxivat 2008-10-24 a Wayback Machine.
| Precedit per: Auguste Wicky | Alcalde de Mülhausen 1947 - 1953 | Succeït per: Jean Wagner |
# Polemó d'Atenes

Polemó d'Atenes (grec antic: Πολέμων, llatí: Polemon; ? - 276 aC), fill de Filòstrat, fou un filòsof platònic grec que va ser un director de l'Acadèmia platònica el 315 aC.
Home destacat per riquesa i poder polític, un aristòcrata acabalat, de jove Polemó va heretar una gran fortuna que li va permetre portar una vida malgastadora. A trenta anys, després d'una festa, va entrar per error en l'escola de Xenòcrates de Calcedònia, i va romandre tan impressionat de la seva oratòria que va esdevenir un dels seus majors deixebles. A partir de llavors portà una vida extremadament parca; va ser deixeble seu fins a la seva mort, quan el va succeir el front de l'Acadèmia (315 aC). Diògenes Laerci ens conta que els deixebles del filòsof, com no acostumava Polemó a sortir del seu hortet no més que per passejar per Atenes, construïren barraques girientorn d'aquest per romandre a prop seu.
Va ser amic de Cràntor de Soli i Crates, que va ser el seu eromenos (tal com ho va ser Polemó de Xenòcrates), tots dos deixebles seus, així com de Zenó de Cítion i d'Arcesilau. Diògenes Laerci, citant a Antígono de Caristo, diu que la relació entre Polemó i Crates es va allargar més enllà del període formatiu del segon, arribant fins i tot a viure sota el mateix sostre i a ser enterrats plegats. A la mort per tisi de Polemó, Crates va heretar l'escolarcat de l'Acadèmia. Aquest es l'epitafi que, segons Diògens Laerci, va escriure Anteàgoras sobre els dos:
   Atén, oh vianant que transites,
   la manera que en aquesta sepultura
   Crates el sant i Polemó reposen;
   magnànims varons i coincidents,
   llavis i boca els seus,
   d'on fluïxen sacres paraules,
   i de la seva pura vida,
   encara de les coses de la divinitat,
   es van ilustrar els segles,
   com va ser en concordança aquesta
   als seus fundats i severs dogmes.
Estimava que l'objecte de la filosofia era exercitar l'home en coses i actes, no en especulacions dialèctiques. El seu caràcter era greu i sever. En literatura admirava Homer i Sòfocles.
Es creu que va escriure diverses obres, encara que cap d'elles ha perdurat fins a l'actualitat. En qualsevol cas, s'estima que la seva major aportació rau en l'accentuació dels conceptes del seu mestre.
Va morir el 273 aC probablement amb més de 80 anys. El va succeir al front de l'escola Crates. Se li atribueix la qualificació que Homer fou un "Sòfocles èpic" i Sòfocles un "Homer tràgic". Va deixar diversos tractats que no s'han conservat.

## Referències

* ↑ Diògenes Laerci, iv. 16
* ↑ Diògenes Laerci, iv. 17, 22
* ↑ Diògenes Laerci, iv. 21, 22
* ↑ Diògenes Laerci, vii. 2, 25
* ↑ Diògenes Laerci, iv. 22, 24
* ↑ Diògenes Laerci, iv. 21
* ↑ Vidas de los más ilustres filósofos griegos (Vol.1) (en castellà). Traducció: El Geómetra. 1985. Barcelona: Orbis, p.163. ISBN 84-7634-023-0.
* ↑ Diògenes Laerci, iv. 18

## Enllaços externs

* Diògenes Laerci: Vides, opinions i sentències dels filòsofs més il·lustres, IV, 16-20 (Polemó).
** Text català a la Biblioteca Virtual Miguel de Cervantes.
# Modoc

«Modoc» té aquests significats:
* Modoc (grup humà), tribu índia lutuami, branca dels klamaths i que parla el klamath del grup penutià dels turons
* Modoc (Carolina del Sud), concentració de població designada pel cens dels Estats Units a l'estat de Carolina del Sud
* Modoc (Illinois), àrea no incorporada al comtat de Randolph (Illinois, EUA)
* Modoc (Indiana), població dels Estats Units a l'estat d'Indiana
* Tribu Modoc d'Oklahoma, tribu reconeguda federalment, la més petita d'Oklahoma, dels modoc
# Broadwater

Broadwater és una població dels Estats Units a l'estat de Nebraska. Segons el cens del 2000 tenia 140 habitants.

## Demografia

Segons el cens del 2000, Broadwater tenia 140 habitants, 68 habitatges, i 42 famílies. La densitat de població era de 337,8 habitants per km².
Dels 68 habitatges en un 23,5% hi vivien nens de menys de 18 anys, en un 51,5% hi vivien parelles casades, en un 5,9% dones solteres, i en un 38,2% no eren unitats familiars. En el 36,8% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,69.
Per edats la població es repartia de la següent manera: un 21,4% tenia menys de 18 anys, un 3,6% entre 18 i 24, un 24,3% entre 25 i 44, un 25,7% de 45 a 60 i un 25% 65 anys o més.
L'edat mediana era de 48 anys. Per cada 100 dones de 18 o més anys hi havia 107,5 homes.
La renda mediana per habitatge era de 25.156 $ i la renda mediana per família de 26.563 $. Els homes tenien una renda mediana de 27.500 $ mentre que les dones 19.375 $. La renda per capita de la població era de 14.568 $. Aproximadament el 4% de les famílies i el 12,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Broadwater». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Broadwater». American Fact Finder. Oficina del Cens dels Estats Units, 12-01-2010.
# IFM

IFM té els següents significats:
* Ibiza Film Meetings, jornades professionals anuals organitzades en el si del Festival Internacional de Cinema d'Eivissa
* Institut français de la mode, universitat especialitzada en art amb seu a París, a França
* Institut d'Oceanografia de Kiel (del seu nom en alemany Institut Für Meereskunde), institut de ciències marines amb seu a Kiel, a Alemanya
* Institut de Política de Mitjans i Comunicació (del seu nom en alemany Institut Für Medien), institució de recerca en comunicació amb seu a Colònia, a Alemanya
* Moviment Internacional dels Falcons (del seu nom en anglès International Falcon Movement), organització juvenil internacional
* Istabu Freedom Movement, moviment nacionalista de l'illa de Guadalcanal
* Iniciativa per la Pau i els Drets Humans (del seu nom en alemany Initiative für Frieden und Menschenrechte), moviment històric d'oposició política de la República Democràtica Alemanya
* IFM Investors (de l'acrònim en anglès Industry Funds Management), empresa de capital d'inversió d'Austràlia
* Fórmula Master Internacional (del seu nom en anglès International Formula Master), campionat històric d'automobilisme de nivell europeu
* Índex meteorològic d’incendi forestal (del seu nom en francès Indice Forêt Météo), paràmetre d'estimació del risc d'incendi forestal
* Microscòpia per immunofluorescència (del seu nom en anglès ImmunoFluorescence Microscopy), tècnica de marcatge d'anticossos per fer-los visibles a un microscopi de fluorescència
# Duiúnov

Duiúnov (en rus: Дуюнов) és un poble (un khútor) de l'óblast d'Astracan, a Rússia, segons el cens del 2010 tenia 7 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Pimelia elevata

* «fura» redirigeix aquí. Vegeu-ne altres significats a «fura (desambiguació)».
Pimelia elevata, coneguda com a fura, és una espècie coleòpter tenebriònid endèmic de les illes Pitiüses. És de color negre i té el cos de forma arrodonida i amb èlitres molt estirats.

## Hàbitat i alimentació

El seu hàbitat sol ser la franja litoral arenosa que envolta part d'Eivissa, Formentera i els illots que envolten aquestes dues illes. Així i tot és possible trobar aquest insecte a l'interior de les illes, per camps i camins. Durant el dia es mostren molt actius, són àgils però de moviments lents i solen refugiar-se sota pedres juntament amb altres escarabats lapidícoles. La fura sol presentar una certa tendència sabulícola. La majoria de les espècies de tenebriònids són detritòfagues en sentit ampli.

## Pimelia elevata a Formentera

Els exemplars de Pimelia elevata de Formentera pareix que han iniciat una diferenciació respecte als exemplars d'Eivissa, ja que la seua mida és en general major i l'òrgan copulador és també més gran i robust, més estrangulat en la part central i amb les vores tant paramerals com basals més amples i gruixudes. Junt amb Akis bremeri és una de les 19 espècies de coleòpters endèmics de Formentera. Els escarabats Akis bremeri, endèmics a Formentera estan en perill d'extinció.

## Descobriment i categorització

Pimelia elevata va ser descrita com a tal per primera vegada l'any 1887 pel biòleg i estudiós francès Sénec, que en el seu treball Essai monographique du gènere Pimelia la considerava una varietat de la Pimelia criba, pròpia de les Illes Balears de Menorca i de Mallorca. Així i tot, l'any 1940 va ser elevada a la categoria d'espècie.

## Referències

* ↑ Enciclopèdia d'Eivissa i Formentera, veu Formentera. Medi natural, Fauna, Els insectes
* ↑ „UN MUNDO BAJO LAS PIEDRAS: EL ESCARABAJO DE FORMENTERA“ Proximo Ferry, Juny 28, 2018
* ↑ „El escarabajo de Formentera está en “claro peligro de extinción“. Diario de Ibiza, Gener 25 de 2020
* ↑ Vegeu escarabat fura de l'Enciclopèdia d'Eivissa i Formentera, volum cinquè, any 2001
# Madeleine

«Madeleine» té aquests significats:

## Cinema

* Madeleine, una pel·lícula alemanya dirigida per Siegfried Philippi el 1919.
* Madeleine, una pel·lícula de 1950 dirigida per David Lean.
* Madeleine, una pel·lícula romàntica sud-coreana dirigida per Jo In-sung el 2003.

## Música

* Madeleine, una òpera de Victor Herbert composta el 1914; és d'un sol acte .
* "Madeleine", la quarta cançó de l'àlbumIn a World Like This.
* "Madeleine", una cançó de Jacques Brel.

## Altres

* Madeleine (metro), estació de metro de París de les línies 8, 12 i 14.
* Îles de la Madeleine (Illes de la Magdalena), un petit arxipèlag al Canadà, dins el Golf de Sant Llorenç.
* Madeleine o magdalena, un pastisset originari de la regió de Commercy, a la Lorena (França),

## Vegeu també

* Per La Madeleine, vegeu la pàgina de desambiguació corresponent.
# Edgar Ié

Edgar Miguel Ié (Bissau, Guinea-Bissau, 1 de maig de 1994), o simplement Ié, és un futbolista guineà nacionalitzat portuguès. Jugà de defensa central al Futbol Club Barcelona B de la Segona Divisió. A més fou internacional amb la selecció portuguesa Sub-19.
Al 2024 va ser acusat de deixar-se suplantar pel seu germà bessó, Edelino, en cinc partits amb el Dinamo de Bucarest.

## Referències

* ↑ http://www.fcbarcelona.es/futbol/barca-b/plantilla-barca-b/plantilla/jugadores/ie
* ↑ Periódico, El. «Acusado el exjugador del Barça Edgar Ié de dejarse suplantar por su hermano gemelo en Rumanía» (en castellà), 13-05-2024. [Consulta: 13 maig 2024].
# Modolo

Modolo (en sard, Mòdolo) és un municipi italià, dins de la província d'Oristany. L'any 2007 tenia 193 habitants. Es troba a la regió de Planargia. Limita amb els municipis de Bosa, Flussio, Magomadas i Suni.

## Administració

Llista d'alcaldes :
| Període | Identitat | Partit |
| 2005- | Hassan Omar Aly Kamel | Centreesquerra |
# Heiloo

Heiloo és un municipi de la província d'Holanda Septentrional, al centre-oest dels Països Baixos. L'1 de gener de 2009 tenia 22.248 habitants repartits per una superfície de 18,99 km² (dels quals 0,23 km² corresponen a aigua). Limita al nord amb Bergen i Alkmaar i al sud amb Castricum.

## Centres de població

* Bollendorp
* Kaandorp
* Kapel
* Oosterzij

## Nascut a Heiloo

* Jos Brink (1946-2007): actor, escriptor, presentador, cabaretista i ministre i activista LGBT

## Ajuntament

El consistori està format per 19 regidors:
* Heiloo 2000 - 5 regidors
* VVD 5 regidors
* PvdA 3 regidors
* CDA 3 regidors
* GroenLinks - 2 regidors
* NCPN - 1 regidor

## Enllaços externs

* www.heiloo.nl
# Brachirus macrolepis

Brachirus macrolepis és un peix teleosti de la família dels soleids i de l'ordre dels pleuronectiformes que es troba a les costes de l'oceà Índic i a l'oest del Pacífic.

## Referències

* ↑ The Taxonomicon (anglès)
* ↑ FishBase (anglès)
# Edifici de Ca l'Onofre Cerveró

Edifici de Ca l'Onofre Cerveró és una obra de Lleida protegida com a bé cultural d'interès local.

## Descripció

Es tracta d'un edifici entre dues mitgeres inclòs a la trama urbana medieval del nucli antic.
Els seus baixos estan construïts amb maçoneria de pedra tallada, on es troben les finestres de llinda recte amb un trencaaigües superior i un cert treball de motllures. Es va trobar una placa d'inscripció de pedra trobada prop del Portal de Boters que devia situar-se ultraposada a la façana. Hi trobem gravades les següents paraules: Afrania L. L. i Chrocale, d'origen romà.

## Història

És un edifici d'origen renaixentista amb finestres d'estil gòtic tardà que donaven llum al despatx d'Onofre Cerveró, personatge humanista, mossèn, Paer de Lleida. L'interior dels baixos ha estat subjecte de reformes.

## Referències

* 1 2 3 «Edifici de Ca l'Onofre Cerveró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 gener 2017].
# August Hellemans

August Hellemans (21 de juny de 1907 - 4 de maig de 1992) fou un futbolista belga.

## Selecció de Bèlgica

Va formar part de l'equip belga a la Copa del Món de 1930.

## Referències

* ↑ Player caps from the site of URBSFA Arxivat 25-5-2011 a Wayback Machine.
* ↑ «Player page on the site of fifa.com». Arxivat de l'original el 2012-03-09. [Consulta: 12 gener 2018].
# Dujo

Els dujo, també anomenats Tama dujo i Tamas del Caguán, és un poble d'amerindis de Colòmbia.

## Població

Aquesta població està localitzada al predi conegut com El Trapichito, un territori recuperat a la fi de 1985. Habiten en el resguard denominat Tamas del Caguán. Compten amb una població estimada de 98 persones, distribuïts en una extensió de 954 hectàrees. El poble Dujo no conserva la seva llengua.

## Història

La història d'aquest grup s'ha caracteritzat per una constant lluita en pro de la conservació del seu territori. Els dujo, en els dominis dels quals es va establir la ciutat de Neiva, van iniciar el segle XVII les demandes per a recuperar les terres que conformaven el seu resguard. Després de les guerres d'independència i la dissolució dels resguards, alguns indígenes es van refugiar a les muntanyes.

## Cultura

Aquest poble està desenvolupant un procés de recuperació d'algunes de les seves tradicions, perquè les seves característiques culturals s'assemblen a la població pagesa de la regió; això es veu reflectit en la mena d'habitatge i en la seva organització social basada en la família nuclear. La màxima autoritat del seu sistema polític és el capítol.

## Organització

La base de l'organització social està centrada en la família nuclear els llaços de parentiu de la qual són de gran rellevància dins de la comunitat. Quant a l'organització política, malgrat la forta influència que exerceixen els sistemes occidentals d'organització, la màxima autoritat recau en el capítol.

## Subsistència

La subsistència del poble dujo es basa en l'agricultura minifundista amb cultius de blat de moro, plàtan, iuca i algunes plantes fruiteres. La dieta es complementa amb la cria d'espècies menors.

## Referències

* 1 2 «Tama Dujo». [Consulta: 11 juny 2018].>

## Bibliografia

* Arango y Sánchez. Los pueblos indígenas de Colombia, en el umbral del nuevo milenio. 2004.
* Triana, Adolfo. Contribución a la historia de la provincia de Neiva: el caso del Cagúan. En: Revista Colombiana de Antropología, Vol., 29, Santa Fe de Bogotá, 1992.
* [Organización Nacional Indígena de Colombia, Organización Nacional Indígena de Colombia, ONIC]. Tierra profanada. 1995
* INCODER 2004.
# Eduardo Catalão

Eduardo Catalão (Ilhéus, 24 de gener de 1912 - Ilhéus, 1 de maig de 2004) va ser un agrònom i polític brasiler.
Fill de Pedro Levirio Catalão i Belanísia Vieira Catalão, Eduardo Vilas Boas Catalão va néixer a Ilhéus, en l'interior de l'estat de Bahia, l'any 1912. És germà del també polític Pedro Catalão, qui va ser alcalde d'Ilhéus, Diputat Estatal baiano i Diputat Federal per l'estat.
Eduardo Catalão va ser Ministre d'Agricultura consecutivament en els governs de João Cafè Filho (del 18 de maig al 9 de novembre de 1955) i de Nereu Ramos (fins al 31 de gener de 1956).
A més de ministre, va exercir diverses altres funcions públiques: Diputat Federal per Bahia, representat el Partit del Treball Brasiler (PTB) en les legislatures de 1951 - 1955 i 1955 - 1959 i Secretari d'Agricultura de l'estat de Bahia, en el període d'abril a novembre de 1955, sota les ordres del governador Antônio Balbino.
Entre 1961 i 1964 va assumir el càrrec de director de la Cartera de Crèdit General del Banco do Brasil. En les eleccions d'octubre de 1962, va formar part de la campanya al senat de Balbino, sent-ne un dels suplents del nou senador.
Després d'abandonar la política, va passar a dedicar-se a activitats agropecuàries (cultiu del cacau i cria de bestiar). Va morir en la ciutat de Salvador l'1 de maig de 2004.

## Referències

* ↑ «Pedro Vilas Boas Catalão» (en portuguès brasiler). CPDOC. Arxivat de l'original el 2022-02-09. [Consulta: 9 febrer 2022].
* ↑ «Ilhéus» (en portuguès brasiler). IBGE. Arxivat de l'original el 2022-02-09. [Consulta: 9 febrer 2022].
* 1 2 «Eduardo Vilas Boas Catalão» (en portuguès brasiler). CPDOC-Centro de Pesquisa e Documentação História Contemporânea do Brasil. Fundação Getúlio Vargas. Arxivat de l'original el 2022-09-26. [Consulta: 15 juliol 2022].
* 1 2 «Biografia do(a) Deputado(a) Federal EDUARDO CATALÃO» (en portuguès brasiler). Portal da Câmara dos Deputados. Arxivat de l'original el 2020-11-15. [Consulta: 14 novembre 2020].
* ↑ «SECRETÁRIOS DA AGRICULTURA DE 1895 a 2010» (en portuguès brasiler). Secretaria de Agricultura do Estado da Bahia, 13-11-2020. Arxivat de l'original el 2020-11-15. [Consulta: 15 juliol 2022].
* ↑ «Senado Federal. Relatório da Presidência» (en portuguès brasiler). Senat del Brasil, 1964. Arxivat de l'original el 2022-03-02. [Consulta: 15 juliol 2022].